ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01. 157608/12-2018

29.10.2018.год.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1252/2018 (266/2018)**, за набавку *услуга:* Инвестициона оправка електричних локомотива, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

**ПОЗИВ НА ОТКЛАЊАЊЕ НЕДОСТАТАКА И НЕПРАВИЛНОСТИ**

Дана 22.10.2018. године Наручилац је на Порталу јавних набавки објавио конкурсну документацију у поступку јавне набавке број 3000/1252/2018 (266/2018) (даље у тексту: **Конкурсна документација**).

Подносилац, на основу одредбе **члана 63. став 2. Закона о јавним набавкама**, доставља Наручиоцу позив за отклањање недостатака и неправилности уочене у Конкурсној документацији.

Недостаци и неправилности уочене у Конкурсној документацији односе се на:

1. **предмет јавне набавке;**
2. **додатне услове за учествовање у поступку јавне набавке.**

**1. ПРЕДМЕТ ЈАВНЕ НАБАВКЕ**

На страни 3. Конкурсне документације Наручилац је означио предмет јавне набавке као:

**„****Набавка услуга: 'Инвестициона оправка електричних локомотива'“.**

Имајући у виду да вршење оправке вагона подразумева извођење одређених радова, Подносилац напомиње да је Наручилац предмет ове јавне набавке означио као **УСЛУГЕ**, у ширем смислу, уместо **РАДОВИ**, у ширем смислу, те исти у том смислу означи одговарајућом шифром из Општег речника набавки.

***Подносилац предлаже да Наручилац измени Конкурсну документацију на тај начин што ће предмет јавне набавке означити као РАДОВИ, у ширем смислу, уз навођење одговарајуће шифре предмета из Општег речника набавки.***

**ОДГОВОР 1:**

Наручилац је као предмет јавне набавке јасно назначио услуге инвестиционе поправке локомотива, јер се овде управо ради о услугама поправке и одржавања железничких возила, сходно Закону о јавним набавкама, а према називу из општег речника набавке 50223000-Услуге ремонта локомотива, а не о радовима на изградњи, реконструкцији, санацији...

Наручилац је поступио са нарочитом пажњом уважавајући и искуства других железница, као Наручилаца.

**ПИТАЊЕ 2**:

**2. ДОДАТНИ УСЛОВИ**

На страни 137. Конкурсне документације, под **тачком 4.2**, Наручилац предвиђа додатне услове за учествовање у поступку јавне набавке, и то у односу на **партију 1**:

**„да је у претходних пет година (2013, 2014,2015, 2016 и 2017.год) пружио услуге поправке минимално 1 (једне) електричне локомотиве серије 441, у уговореном року, обиму и квалитету и да до дана издавања потврде о референтним набавкама у гарантном року није било рекламација на исте“**;

а у односу на **партију 2**:

**„да је у претходних пет година (2013, 2014,2015, 2016 и 2017.год) пружио услуге поправке минимално 1 (једне) електричне локомотиве серије 443  у уговореном року, обиму и квалитету и да до дана издавања потврде о референтним набавкама у гарантном року није било рекламација на исте“.**

Постављањем оваквог услова, Наручилац је поступио супротно одредби **чланова 10. (начело обезбеђивања конкуренције) и 12. (начело једнакости понуђача) Закона о јавним набавкама**.

Наиме, постављањем ових додатних услова (**постављен услед погрешног квалификовања предмета јавне набавке као УСЛУГА**), привредна друштва која у сваком другом погледу испуњавају услове задате Конкурсном документацијом, дискриминисана су у односу на привредна друштва која су вршила поправке које су предмет јавне набавке у последњих 5 (пет) година.

Такође, оваквим додатним условима дискриминисана су и привредна друштва осонована у претдходних 5 (пет) година година, а која поседују релевантне сертификате из области релевантне за област конкретне јавне набавке.

Доследном применом оваквих додатних услова новооснована, а технички опремљена, привредна друштва никада неће моћи испунити додатне услове пословног капацитета из разлога што никада неће бити у могућности да им јавна набавка која предвиђа овакве услове буде додељена.

Дакле, постављени додатни услови никако не могу бити доказ да су привредна друштва која их испуњавају квалификованија за учествовање у овој јавној набавци у односу на она која исти не испуњавају.

Постављени додатни услови су нарочито неоправдани када се узме у обзир да је то једини додатни услов прописан Конкурсном документацијом.

Наиме, уобичајено је да се као додатни услови за учествовање у јавним набавкама захтева поседовање релевантних сертификата, који, у односу на додатни услов предвиђен Конкурсном документацијом, на поузданији и веродостојнији начин могу посведочити о подобности појединачног понуђача за доделу уговора о јавној набавци.

Примера ради, Подносиоцу је од стране Дирекције за железнице издат **сертификат о испуњености услова за одржавање железничких возила број I-01-1 број: 340-638-5/2017**.

***Доказ:*** *копија решења о издавању сертификата*

Овај сертификат представља кључан доказ о постојању техничке оспособљености Подносиоца, или било ког привредног субјекта коме је исти издат.

На овај начин се додатно доказује неоправданост прописивања додатних услова у Конкурсној документацији.

Штавише, сваки понуђач обавезан је да Наручиоцу приложи гаранције за добро извршење посла, као и за озбиљност понуде, што само по себи представља значајно обезбеђење за Наручиоца и веродостојан сигнал да је конкретни понуђач озбиљан у намери да оправда своје техничке, финансијске, пословне и остале капацитете.

***Подносилац предлаже да Наручилац измени Конкурсну документацију на тај начин што ће из исте уклонити наведени додатни услов, а евентуално прописати адекватније додатне услове.***

**Имајући у виду све претходно наведено, Подносилац предлаже да Наручилац, у складу са одредбом члана 63. став 3. Закона о јавним набавкама, усвоји овај позив, измени Конкурсну документацију у складу са истим, те објави одговор на Порталу јавних набавки и на својој интернет страници, као и да, у складу са одредбом члана 63. став 4. Закона о јавним набавкама, продужи рок за подношење понуда и објави обавештење о продужењу рока за подношење понуда.**

**ОДГОВОР 2:**

Наручилац се имајући у виду досадашња искуства, a у склaду сa члaнoм 76 став 2 ЗЈН , определио да као додатни услов захтева и одређено искуство (референце) у области одржавања електричних локомотива, који су предмет ЈН по партијама, те је у том смислу определио додатне услове.

КОМИСИЈА: